ونزوئلا تاریخیندکی ان اؤنملی غلبه‌لردن کارابوبو ساواشی‌نین 198-جو ایل دؤنومو،5 ژوئیه‌ده حکومت نیظامی گئچید توره‌نی، موخالیفت ایسه اعتراض یوروشو کئچیره‌جک.
آیلاردیر بؤیوک بیر سیاسی بحران یاشایان و کودتا تلاشلارینا صحنه اولان ونزوئلادا، دولت باشقانی نیکولاس مادورو حکومتی بؤیوک بیر نیظامی گئچید توره‌نی، اؤزونو موقتی پرزیدنت اعلان ائدن میللی مجلیس باشقانی خوان گوایدو رهبرلیک ائتدیگی موخالیفت ایسه اعتراض یوروشو ایله کوچه‌یه چیخا‌جاق.
موخالیف مطبوعاتین، اؤتن هفته اورتایا چیخاریلان یئنی کودتا تلاشی و سوی-قصد پلانلاریندان‌ اؤترو تاخیره سالیناجاغینی ادعا ائتدیگی بؤیوک نیظامی گئچید توره‌نی مراسیمی‌نین کئچیریله‌جگی، ونزوئلا ساوونان ناظیری ولادیمیر پادرینو لوپز طرفین‌دن چاتدیریلیب.
سوسیال مئدیا حسابین‌دان زیرئه‌لی آراچ و تانک‌لارین گؤرولدوگو بیر ویدئو پایلاشان پادرینو لوپز،
"خالقیمیزا 5 ژوئیه وطن و سیلاح‌لی گوجلر گونونده بؤیوک بیر نیظامی و سیویل گئچید توره‌نی تقدیم ائتمک اوچون حاضیرلیق‌لاریمیزا داوام ائدیریک". ایفاده‌سینی ایستیفاده ائتدی.
ونزوئلا اوردوسونون سوسیال مئدیا حسابین‌دان دا کارابوبو ساواشی‌سی‌نین 198-جی ایلدؤنومو اوچون کاراکاسین قهرمان‌لار میدانیندا کئچیریله‌جک نیظامی گئچید توره‌نی مراسیمی‌نین مشق‌لری‌نین داوام ائتدیگی بیلدیریلیب.
باشکندکی سون گؤستریلرینی آشاغی قاتیلیملارلا حیاتا کئچیرن و 30 آوریل‌دکی اوغورسوز نیظامی قاخیشما‌دان سونرا طرفدارلارینی کوچه‌یه چکمکده چتین‌لیک چکن گوایدو دا 5 ژوئیه‌ده موخالیف‌لری یوروشه چاغیریب.
گوایدو موخالیف‌لرین، اؤلکه‌ده سون اورتایا چیخاریلان کودتا تلاشی سببیله نظارته آلینان تقاودلو دنیز قوموتان رافائل آکوستا آرئوالونون گؤردوگو ایشگنجه‌نین آردین‌دان اؤلمه‌سینی اعتراض اوچون توپلانماسینی ایسته‌دی.
کاراکاسداکی بیرلشمیش میللت‌لر اینکیشاف پروقرامی (UNDP) مرکزی قارشی‌سیندا توپ‌لانا‌جاق موخالیف‌لر، آرئوالونون آچدیغی نیظامی کشفیاتا قارشی دورما مرکزینه (DGCIM) گئده‌جک.
